Speelgoed	Kom ons hersien die klanke…
Mar 08, 2010 @ 19:45:03
Ons het die 4de Maart “World Book day” by die skool gevier en almal het probeer om soos ‘n karakter op te dress. Ek was Sherlock Holmes…my een groep Y11’s het nogal baie oulik opgedress en ek het oulike foto’s van hulle. Al die onnies het byna opgedress, meeste kinders. Die £1 wat hulle moes betaal om nie in skoolklere te kom nie (word hier “Mufti day” genoem), gaan na Haitti. Dit was nogal pret, ek moet se.
Mar 08, 2010 @ 21:28:02
Ag, dit klink lekker! 😉 Ons Engelse graad 1’s gaan een van die dae soos die karakters van LETTERLAND aantrek, maar dis seker nie dieselfde nie. 😆 ‘Kanarie’ aangewys as beste prent op Silwerskermfees | Netwerk24
Deur Laetitia Pople 25 Augustus 2018 22:30
’n Toneel uit die regisseur Christiaan Olwagen se Kanarie wat vyf kykNET Silwerskermtrofees gewen het by ’n glansgeleentheid in The Bay Hotel in Kampsbaai waar die vierdaagse fees aangebied is. Dit is ook as beste rolprent aangewys.
Kanarie, ’n prent wat die lewe van ’n jong, gay dienspligtige in die weermag belig in die apartheidsjare, het skoonskip gemaak met nie minder nie as vyf kykNET-Silwerskerm-pryse.
Die pryse is Saterdagaand op ’n glansgeleentheid in The Bay Hotel, Kampsbaai, bekendgemaak.
Kanarie is aangewys as die beste rolprent en Christaan Olwagen is vereer as beste regisseur.
Die prent het ook uitgeblink in die kategorieë produksieontwerp (Rocco Pool), redigering (Eva du Preez), en Germandt Geldenhuys is as manlike byspeler uitgesonder.
Milan Murray is vereer vir haar draaiboek van die animasieprent Kromkieriefontein. Hier is sy saam met leerders van die Laerskool van Riebeeckstrand in Melkbosstrand, wat die stemkuns aan die karaktertjies in Kromkieriefontein verleen het.Foto: Simon Sonnekus
Die legendariese rolprentmaker Katinka Heyns is op die aand vereer vir haar lewenswerk.
Kort op Kanarie se hakke het die prent Ellen: Die Ellen Pakkies storie gevolg met drie pryse. Die vertolkings van Jill Levenberg as Ellen Pakkies en Jarrid Geduld as haar seun Albie, is as beste vertolkings op die fees uitgesonder en Amy Jephta is bekroon vir die draaiboek wat sy saam met Ellen Pakkies geskryf het.
Die fees van vier dae, wat vanjaar vir die agtste keer aangebied is, is gekenmerk deur uitstekende rolprente wat worstel met die vraagstukke van die hede en verlede in Suid-Afrika, prente wat gewone mense se stories vertel en dit op ’n veelkantige wyse belig sodat die kyker verryk uit die teater loop.
Ses vollengteprente het in kompetisie meegeding.
Jarrid Geduld is as beste akteur uitgesonder vir sy vertolking van Ellen Pakkies se seun Albie in Ellen: Die storie van Ellen Pakkies. Die prent het drie Silwerskermtrofees gewen.
Al die prente wat benoem is, het reeds die vermoë om ’n universele boodskap te bring bewys met hul sukses op oorsese rolprentfeeste.
Prestasie in kortprente in kategorieë vir 11 en 22 minute is ook op dié geleentheid vereer.
Die volledige wennerslys van die vollengteprente lyk so:
Cintaine Schutte is as beste byspeler vir haar vertolking in Christiaan Olwagen se Die seemeeu vereer.Foto: Jaco Marais
Rocco Pool Kanarie
Eva du Preez vir Kanarie
Amy Jephta vir Ellen: Die storie van Ellen Pakkies
Katinka Heyns is vereer vir haar lewenswerk op die afsluitings-geleentheid van die agtste Silwerskermfees in Kampsbaai.Foto: Jaco Marais
Cintaine Schutte vir Die seemeeu
Die wenners in die kategorieë vir kortprente is:
Cindy Swanepoel: Fluit fluit
*Ellen: Die storie van Ellen Pakkies word op 7 September uitgereik. Kanarie op 19 Oktober, Die seemeeu op 15 Maart 2019 en Die stropers se uitreikdatum is nog nie vasgestel nie.
Meer oor: Rolprente | Cintaine Schutte | Jarrid Geduld | Christiaan Olwagen | Kaapstad | Kampsbaai | Silwerskermfees | Kanarie
Bettysbaai-brand: April belowe om dorp te verlaat
Saak teen Patel gaan voort